
Sveta Elizabeta Ana Seton 


(4. siječnja) 


Rođena je 28. kolovoza 1774. u New Yorku. 
Elizabeta je rano ostala bez majke. Brigu o 
odgoju preuzeo je njezin otac. 


U 19. godini udala se za Williama Mageeja 
Setona od New Yorka. U sretnom braku rođeno 
je petero djece. Nakom muževe smrti, Filičijevi, 
dugogodišnji prijatelji, primili su ožalošćenu 
udovicu k sebi u Italiju. 


Elizabeta se vratila u New York 1804. i ušla u 
katoličku Crkvu 14. ožujka 1805. Prihvatila je 
poziv nadbiskupa Carrolla da osnuje 
djevojačku školu u Baltimoreu. Više žena 
pridružilo joj se u vjerskom životu i postala je 
poznata kao majka Seton. One su bile poznate 
kao sestre milosrđa i živjele su u Emitsburgu. 


Škola za župnu djecu bila je prva župna škola u 
Americi. Elizabeta je umrla 4. siječnja 1821. 
1963. godine postala je prva Amerikanka 
proglašena blaženom. Pavao VI. proglasio ju je 
svetom 14. rujna 1975. 


(D 1981 Catholic Book Publishing Co., N.Y. 


Sveti Ivan Bosko 
(31. siječnja) 


Ivan je rođen 1850. na malom imanju kod 
Torina u Italiji. Roditelji su mu bili vrlo 
siromašni. Svakodnevno je pješačio 6 km do 
škole polovicu godine, zatim je radio u polju za 
seljaka, pa za krojača, pekara, postolara i 
tesara. Skolovao se uz rad kroz srednju školu, 
fakultet i bogosloviju dok nije postao svećenik. 


Dječaci su voljeli vlč. Ivana. Našao im je mjesto 
za druženje, igru i molitvu. Unajmio je stari 
štagalj u polju koji je nazvao oratorij. Bio je to 
dom za dječake, prvenstveno za siromašne 
dječake kojima je trebao dom. Osnovao je 
mnogo tih oratorija. Bio je uvjeren da su sveta 
misa, sveta pričest i ispovijed najbolji način da 
bi dječaci postali bolji. 


Zvali su ga don Bosko. Osnovao je salezijansku 
družbu, svećeničku zajednicu koja mu je 
pomagala u radu s mladima u raznim 
zemljama. Podučavali su dječake raznim 
zanimanjima. Mnogi od njih postali su 
svećenici. Bosko je poznat kao apostol mladeži. 


Sveti Patrik 


(17. ožujka) 


Patrik je rođen 387. u Škotskoj. U 16. godini oteli 
su ga pirati i prodali kao roba svojem vođi u 
Irskoj. Puno se molio dok je pasao ovce u 
planinama. 


Nakon 6 godina nebeski glas rekao mu je da se 
vrati u domovinu. Najprije je otišao u Rim gdje je 
postao svećenik. Poslali su ga u Englesku. Nakon 
nekog vremena molio je Papu da ga pošalje u 
Irsku. Papa ga je posvetio za biskupa i poslao kao 
misionara u Irsku. 


Jedan irski poganski kralj ga je uhitio. Kad je 
vidio Patrikova čudesa, rekao mu je: "Reci nam o 
svojem Bogu koji ti je dao toliku moć." 


"Samo je jedan Bog," odgovorio je Patrik, "u tri 
Osobe: Otac, Sin i Duh Sveti." Otrgnuo je 
djetelinu i rekao: "Kao što su tri lista na ovoj 
stabljici, tako su tri Osobe u jednom Božanstvu."' 
Nakon toga smio je navještati novu vjeru posvuda 
po Irskoj. Njegovi misionari su donijeli 
kršćanstvo u mnoge dijelove Europe. 

Sveti Ivan Krstitelj de la Salle 


(7. travnja) 


Ivan la Salle rođen je 1651. u Reimsu u 
Francuskoj. U jedanaestoj godini počeo se 
pripremati za svećeništvo i zaređen je u 27. 
godini. Bio je poznat po velikoj pobožnosti 
prema Presvetom Sakramentu. 


Tražili su ga za besplatnu pomoć u dvije škole u 
kojima su nastavnici pokušavali obrazovati 
učenike. Četiri godine je upravljao nastavnicima 
i zatim je odlučio zauvijek ostati s njima. 

Ivan je držao velikom srećom što su ga roditelji 
napustili. On i drugovi su se zavjetovali da će 
cijeli život raditi kao učitelji. Bio je to početak 
reda Školske braće. 


Ivan je osnovao osnovnu i srednju školu i školu 
u kojima su dječaci mogli izučiti zanat. Također 
je osnovao učiteljsku školu. 


Sv. Ivan umro je 1719. kod Rouena. Proglašen je 
svetim 1900. Papa Pijo XII. proglasio ga je 
zaštitnikom nastavnika. Nazivaju ga i ocem 
modernog školstva. 

Sveti Antun Padovanski 
(13. lipnja) 


Antunovi roditelji bili su vrlo bogati i željeli su 
da postane plemić. On je htio biti siromašan kao 
Isus i postao je franjevac. 


Antun je bio veliki propovjednik. Slali su ga u 
misije u razne gradove po Italiji i Francuskoj. 
Mnogi grešnici vratili su se Bogu Antunovim 
propovijedanjem, primjerom i molitvom. 


Jednom dok se Antun molio, ukazalo mu se 
Dijete Isus koje ga je malim ručicama zagrlilo i 
poljubilo. Bila mu je dana ova velika milost jer je 
čuvao dušu čistom od grijeha i jer je jako volio 
Isusa. 


Bog mu je redovito davao nove poticaje. Svaki 
put Antun je oduševljeno krenuo svim srcem 
služiti svome Gospodinu Isusu. 


Antun je umro 1231. g. u samostanu kod Padove 
u dobi od 36 godina. Nakon njegove smrti 
dogodila su se mnoga čudesa. Dan danas zovu ga 
čudotvorcem. 

Sveti Thomas More 
(22. lipnja) 


Thomas More školovao se u Londonu. Služio je 
kao paž kod nadbiskupa od Canterburyja. 
Kasnije je studirao pravo. 


Thomas se oženio. Nakon ženine smrti radi djece 
se ponovo oženio. Obitelj je sretno živjela i 
siromašnima su dijelili novac. 


Kralj Henrik VIII. postavio ga je za Engleskog 
kancelara, položaj drugi iza kraljevog. Uočio je 
da su siromašni zaštićeni od nepravde. 


Jednom dok je Thomas bio na misi koju je 
pohađao svako jutro, bio je pozvan kralju. Nije se 
odazvao sve dok misa nije završila, ali poslao je 
poruku: "Kad moj prijem kod nebeskog Kralja 
završi, izvršit ću naloge mog zemaljskog kralja." 


Kralj Henrik želio je da se donese zakon kojim bi 
ga se proglasilo poglavarom Engleske Crkve jer 
mu Papa nije htio dati rastavu od kraljice. 
Thomas je dao ostavku i bio je uhićen. Zbog vjere 
mnogo je propatio u zatvoru. Molio se za kralja 
prije nego što su mu 1535.g. odsjekli glavu. 

Sveta Ana 


(26. lipnja) 


Ana je bila majka Blažene Djevice Marije i 
Isusova baka. 


Ona i njezin muž Joakim bili su vrlo pobožni. 
Živjeli su u Nazaretu. Nisu imali djece, a Židovi su 
to smatrali Božjom kaznom. Molili su se Bogu da 
dobiju dijete. Zavjetovala se da će to dijete biti 
posvećeno Bogu. 


Molitve su im bile uslišane iako je Ana bila 
prestara. Ana je rodila kćer i nazvala ju je Miriam 
ili Marija. Ana je dala svoju još malu kćer na 
službu Bogu. 


Marija je nekoliko godina služila u Hramu. Kad 
se vratila u Nazaret, arkanđeo Gabrijel joj se 
ukazao i rekao da će postati Majkom Sina 
Božjega. 


Ime sv. Ane znači milost. Bog joj je dao posebne 
milosti, a najveća je ta što je majka Majke Božje. 
Sv. Ana je zaštitnica majki i djece. Njezine molitve 
imaju veliki utjecaj kod Isusa i Marije. 

Sveti Lovro 


(10. kolovoza) 


Lovro je bio prvi od sedam đakona koji su služili 
u Rimskoj Crkvi. Dužnost mu je bila posluživati 
Papi kod svete mise i dijeliti svetu pričest. Bio je 
upravitelj crkvenih dobara, siromašnima je 
dijelio kršćansku milostinju. 


Kada je papa Siksto odveden na smaknuće, 
Lovro je brisao suze jer nije mogao umrijeti 
zajedno s njim. Papa mu je rekao: "Ne plači 
sinko, za tri dana ćeš me slijediti." 


Lovro je bio uhićen. Kad mu je gradski 
upravitelj naredio da vrati crkveno blago, okupio 
je siromašne i bolesne. Doveo ih je pred 
upravitelja i rekao: "Oni su pravo crkveno 
blago." 


Prema poznatoj legendi Lovru su stavili na roštilj 
da ga ispeku na laganoj vatri. Nakon nekog 
vremena rekao im je: "Preokrenite me na drugu 
stranu, na ovoj sam dovoljno pečen." Lovro je 
umro 258. 

Sveti Pio X. 


(21. kolovoza) 


Josip Sarto bio je sin siromašnog seoskog 
postolara i najstariji od osmero djece. Pomagala 
su mu dva župna svećenika. 


Nakon ređenja Josip je postavljen za pomoćnika 
župniku u malom talijanskom gradu u 
planinama. Ljudi su ga voljeli jer je bio 
ljubazan. Duša mu je izgarala ljubavlju prema 
Bogu, posebno kad je propovijedao o Presvetom 
Sakramentu. 


Kad je postao Mantovski biskup, rekao je: 
"Neću štedjeti ni znoja ni truda niti dugih 
molitava za spasenje duša. Moja nada je u 
Kristu." 


1903. Josip je izabran za Papu i uzeo ime Pio X. 
Njegovo geslo bilo je: "Sve obnoviti u Kristu, da 
Krist bude sve u svima." Naučavao je: Ljubite 
Boga i vodite pravi kršćanski život." Želio je da 
se to provede u život kroz često pričešćivanje, 
posebno po ranoj prvoj svetoj pričesti. 


Pio X. umro je 20. kolovoza 1914. s riječima: 
18 "Obnoviti sve u Kristu." Nazvan je Papom 
Presvetog Sakramenta. 


Sveti Petar Claver 


(9. rujna) 


Petar Claver bio je španjolski isusovac. Poslali 
su ga u Kartagenu u Južnoj Americi gdje je 
proveo 40 godina u tom poznatom tržištu 
robova u Zapadnom otočju radeći na spasenju 
afričkih crnaca. Nazivao se robom robova. Bio 
im je apostol, otac, liječnik i prijatelj. 


Kad bi se pročulo da je brod s robovima stigao 
u luku, Petar bi se ukrcao i donio utjehu 
svojim dragim robovima. Hranio ih je i 
odijevao, njegovao u teškim bolestima. Krstio 
je četrdeset tisuća crnih robova prije nego je 
primio nagradu 1654. 


Petar je znao reći: "Prije nego im govorimo 
ustima crncima moramo govoriti rukama 
dajući im." Među Španjolcima je osnovao 
dobrotvorna udruženja za pomoć robovima. 


Sveti Petar Claver je zaštitnik misionarskog 
rada među američkim crncima. 

Sveti Vinko Paulski 


(27. rujna) 


Vinko je rođen 1576. u Francuskoj. Još dok je 
bio mladi svećenik, zarobili su ga turski pirati i 
prodali u roblje. Dvije godine naporno je radio 
za svog gospodara. Obratio je svog zadnjeg 
gospodara i bio je oslobođen. 


Radio je na župi kod Pariza. Bio je veliki 
prijatelj siromašnima. Osnovao je udruge koje 
su se brinule za njih. Žene su njegovale 
bolesnike i kuhale im. Muškarci su potrebnima 
donosili hranu i odjeću. 


Vinko je osnovao družbu sestara milosrdnica 
koje su se brinule za siromašne i bolesne. 
Izgradio je skloništa za siromašne, bolesne, 
stare i napuštenu djecu. Osnovao je Misijsku 
kongregaciju, udruženje svećenika i misionara 
nazvanih lazaristima. 


Vinko je umro u Parizu u 84. godini. Družbe sv. 
Vinka i dalje pomažu siromašnima. 

Sveta Terezija Avilska 


(15. listopada) 


Tereza je bila kćerka španjolskih plemićkih 
roditelja. Kad je imala samo sedam godina ona i 
mlađi brat rado su čitali priče o svecima. Jedna 
od njihovih igara u očevom vrtu bila je 
"pustinjak". 


Jednom dok je Tereza bila vrlo mlada, oboljela je 
i nije mogla hodati. Molila se sv. Josipu koji ju je 
ozdravio. 


U dvanaestoj godini ostala je bez majke. Molila je 
Majku Božju da joj bude majkom. Pet godina 
nakon majčine smrti ušla je u karmelski 
samostan. Osnovala je brojne samostane. 


Kroz život molitve, rada i žrtve, Tereza je privela 
Isusu mnoge duše. Njezine brojne knjige 
pokazuju veliku ljubav prema Bogu. Napisala je: 
"Neka te ništa ne uznemiruje, neka te ništa ne 
plaši. Sve će proći. Bog se nikad ne mijenja. 
Strpljenjem se sve postiže. Bog jedini je 
dostatan." Umrla je 4. listopada 1582. nakon što 


je imala viđenje Isusa i mnogih svetaca. ji 


Sveta Margareta Marija 


(16. listopada) 


Margareta Marija rođena je 1647. u Francuskoj. 
Bila je invalid ali Blažena Djevica Marija ju je 
ozdravila. U znak zahvalnosti obećala je Bogu 
posvetiti svoj život. Ušla je u samostan sestara od 
Pohođenja. 


Sestra Margareta Marija jako je ljubila našeg 
Gospodina u Presvetom Sakramentu. U četiri 
viđenja pokazao joj je svoje Presveto Srce. 
Plamenovi koji izlaze iz njegovog Presvetog Srca 
su znak njegove goruće ljubavi prema nama i 
njegove želje da ga i mi za uzvrat ljubimo. Trnova 
kruna oko Presvetog Srca su znak žrtve i pokore 
kao nadoknada za grijehe. 


Isus joj je rekao: "Gledaj ovo Srce koje je toliko 
voljelo ljude, pa opet ljudi mi ne uzvračaju 
ljubav. Preko tebe želim po cijelom svijetu 
proširiti pobožnost mojem Presvetom Srcu." 


Isus jo je dao najmanje dvanaest obećanja. Jedno 

od tih obećanja je da će blagosloviti sve koji budu 

častili njegovo Presveto Srce i dati im milosti u 
zgživotu i na samrti. 

Sveti Izak Jogues 


(19. listopada) 


Izak Jogues rođen je 1607. u Francuskoj. Kao 
mladi isusovac, Izak, čovjek od knjige, podučavao 
je književnost. Odrekao se karijere da bi radio 
među Huronskim indijancima u Kanadi. Želio je 
Kristu privesti divlje crvenokošce. 


VIČ. Jogue i njegovi drugovi mnogo su trpjeli i 
uvijek su bili u životnoj opasnosti. Na putovanju u 
Quebec da se snabdiju lijekovima i hranom, otac 
Jogues i drugovi bili su opkoljeni bandom Irokeza. 
Zarobljeni su i mučeni. 


Pobijegao je i vratio u Francusku. Nekoliko prstiju 
bilo mu je odsječeno, zgnječeno ili spaljeno. Papa 
Urban VIII dozvolio mu je služiti misu sa 
osakaćenim rukama: "Bilo bi sramotno ne 
dozvoliti Kristovom mučeniku da pije Kristovu 
krv." 


Revnost ga je vratila među Huronske indijance. 
Uhvatili su ga ratnici plemena Mohawk. Ubijen je 
1646. bojnom sjekirom i odsjekli su mu glavu u 

selu blizu Albanyja, država New York. On i 
drugovi su prvi mučenici iz sjeverne Amerike. 29 


Sveti Stjepan 


(26. prosinca) 


Apostoli su rekli učenicima da izaberu sedmero 
ljudi poznatih po svetom životu da im pomognu 
brinuti se za siromašne. Ti ljudi su nazvani 
đakonima i Stjepan je imenovan prvim đakonom. 
Apostoli su odabrali đakone molitvom i 
polaganjem ruku na njih. 


Stjepan je bio svet i hrabar. Činio je čudesa među 
ljudima. Neki Židovi su ga optužili da huli na Boga 
i Mojsija. Stjepan je velikom mudrošću govorio na 
židovskom sudu. Ljudi su tvrdili da su vidjeli 
aureolu nad njegovom glavom i da mu je lice bilo 
poput anđela kad je hrabro govorio o Isusu. 


Židovi su se rasrdili. Stjepan, pun Duha Svetoga, 
pogledao je u nebo i rekao: "Vidim otvoreno nebo i 
Sina Covječjega koji stoji zdesna Bogu." 


Razdraženi ljudi su ga odvukli iz grada i 
kamenovali do smrti. Stjepan je oprostio svojim 
ubojicama govoreći: "Gospodine, ne uzmi im ovo 
za grijeh. Gospodine Isuse, primi moj duh." Umro 
je kao prvi mučenik. 

Molitva 


Bože, Oče naš, 

svaka svetost dolazi od Tebe. 
Djelo Tvoje milosti 

pokazuje se u Tvojim svecima; 
ljepota Tvoje istine 

poznaje se u njihovoj vjeri. 
Zelim udio u njihovoj radosti. 


Da budem ispunjen Duhom Svetim 
Koji ih je blagoslovio, 

tako dijeleći njihovu vjeru 

i nasljedujući njihov primjer na zemlji, 
mogu također uživati njihov mir 

i radost u nebu. 


Molimo Te po Gospodinu našem Isusu 
Kristu, 
Amen. 


Dragi roditelji: 

Niz slikovnica sv. Josipa je namijenjena da vam pomogne na ugodan način podučiti djecu 
osnovama katoličke vjere. Knjige u nizu obrađuju jednu ili više tema: (1) crkveni nauk. (2) 
kršćanski život i (3) naše katoličko bogoštovlje (uključujući javne i privatne molitve i 
pobožnosti). Svaka knjiga također sadrži imprimatur (dozvolu za tisak) nadbiskupije New York, 
potvrđujući vam da je sadržaj u skladu s Crkvenim učenjem. 


Ovaj najprodavaniji niz čita i cijeni tisuće djece. Zadubljena su stranicu po stranicu u 
originalne četverobojne slike i jasno otisnuti tekst. U isto vrijeme njihovi mali umovi gutaju 
izneseni nauk na jednostavnom i smjernom jeziku. Neka i vaša djeca također iskuse zadovoljstvo 
i znanje. 

Izdavači. 


Druge knjige u Nizu Slikovnica sv. Josipa. 

Veličanstveni novi nizovi vjerskih knjiga za djecu. prekrasno naslikane u punoj boji i 
jednostavnim rječnikom. Pomoći će djeci u boljem razumijevanju katoličke vjere. Prikladno za 
dom i školu. 


275. Moj Misal u slikama 305 Djela milosrđa 


276. Vjerujem u Boga 306 Moj prvi slikovni rječnik 398 Psalmi za djecu 
278. Sedam sakramenata 307 Knjiga o svecima (3. dio) 399 Slavni ljudi: Stari 
279. Isusova čuda 308 Knjiga o svecima (4. dio) Zavjet 

280. Marija, moja majka 309 Uvijek moli 486 Slavni ljudi: Novi 
281. Andeli 310 Duh Sveti zavjet 


487 Slavne žene u Bibliji 
488 Marijanske dječje 


381 Svakodnevne molitve 
382 Moj prvi katekizam 


282. Bog nas sve voli 
283. Dobri sv. Josip. 


284. Sveta krunica 383 Sv. Martin de Porres molitve . 
285 Isusovi apostoli 384 Osam blaženstava 489 Misa za djecu . 
286 Sv. Franjo Asiški 385 Sv. Patrik 490 Moje prve molitve 


386. Sv. Antun Padovanski 
387 Gospa Fatimska 


287. Deset zapovijedi 
288 Moj prvi molitvenik 


289 Sv. Pavao Apostol 388 Dijete Isus 
290. Sv. Petar Apostol 389 Oče naš i Zdravo Marijo 
291 Isusove prispodobe 390 Gospa Guadalupska 


391 Gospa Lurdska 
392 Idem na ispovijed 
393 Knjiga o svecima (5. dio) 


292 Nasljedujući Isusa 
293 Isus moj prijatelj 
294 Moj dan s Isusom 


295 Knjiga o svecima (1. dio) 
296 Knjiga o svecima (2. dio) 
297 Sv. Elizabeta Ana Seton 


394 Knjiga o svecima (6. dio) 
395 Crkveni propisi 
396 Crkveni sakramenti 


298 Blažena Kateri Tekakwitha 397 Sveta euharistija 
299 Križni put 

301 Isusove gozbe 

302 Isusov nauk 

303 Obećanja Presvetog Srca 

304 Moj život s Bogom 


Svugdje gdje se prodaju katoličke knjige. 

